Rojaus paukščiai

Rojaus paukščiai (Paradisaeidae) – žvirblinių (Passeriformes) būrio paukščių šeima.

Tai vieni iš įspūdingiausių paukščių. Šios šeimos patinai pasižymi ypač gražiomis ir margomis plunksnomis, kurios demonstruojamos per vestuvinius ritualus. Kai kurių beveik visos plunksnos juodos, tik atskiri ploteliai žėri vaivorykštės spalvomis. Kiti yra puikios mėlynos, raudonos ar geltonos spalvos. Daugelio iš jų uodegas ar galvas puošia ilgos, keistų formų plunksnos. Patelių plunksnos yra neryškios, rusvos spalvos. Prieš 500 metų, pirmą kartą pamatę šių paukščių plunksnas, europiečiai pamanė, kad jos atgabentos iš rojaus. Iš to ir kilo šių paukščių pavadinimas. Šios šeimos paukščiai nevienodo dydžio, ypač skiriasi uodegos ilgis. Vienų rūšių snapas trumpas ir tiesus, kitų ilgas ir lenktas. Daugumos sparnai apvalūs, kojos ir pėdos stiprios. Balsai labai įvairūs – nuo švelnių ištęstų šūksnių iki triukšmingų sprogstančių garsų, panašių į šautuvo šūvį.

Dauguma rojaus paukščių gyvena Naujosios Gvinėjos drėgnuose tropikų miškuose, tačiau kelios rūšys aptinkamos netolimose Molukų salose bei Šiaurės Australijos miškuose. Minta vaisiais ir vabzdžiais. Lizdą suka medžio išsišakojime, dažniausiai iš lapų, paparčių, įvairių šakelių.

Yra apie 46 rūšys, daugumai gresia visiškas išnykimas.

 Sistematika 

Gentis. Lycocorax
 Varninis rojaus paukštis (Lycocorax pyrrhopterus)

Gentis. Manukodijos (Manucodia)
 Žvilgančioji manukodija (Manucodia atra)
 Džobi manukodija (Manucodia jobiensis)
 Žalioji manukodija (Manucodia chalybata)
 Garbanotakuodė manukodija (Manucodia comrii)
 Manukodija trimitininkė (Manucodia keraudrenii)

Gentis. Paradigalos (Paradigalla)
 Ilgauodegė paradigala (Paradigalla carunculata)
 Trumpauodegė paradigala (Paradigalla brevicauda)

Gentis. Astrapijos, arba astrapidos (Astrapia)
 Juodagerklė astrapija (Astrapia nigra)
 Puošnioji astrapija (Astrapia splendidissima)
 Siaurauodegė astrapija (Astrapia mayeri)
 Princesės Stefanijos astrapija (Astrapia stephaniae)
 Rotčildo astrapija (Astrapia rothschildi)

Gentis. Šešiaplunksniai rojaus paukščiai (Parotia)
 Vakarinė parotija (Parotia sefilata)
 Karalienės Karolinos parotija (Parotia carolae)
 Berlepšo parotija (Parotia berlepschi)
 Mėlynsprandė parotija (Parotia lawesii)
 Rytinė parotija (Parotia helenae)
 Vachneso parotija (Parotia wahnesi)

Gentis. Pteridophora
 Karaliaus Alberto rojaus paukštis (Pteridophora alberti)

Gentis. Lophorina
 Apykaklėtasis rojaus paukštis (Lophorina superba)

Gentis. Ptiloris
 Ptiloris magnificus
 Papuasinis rojaus paukštis (Ptiloris intercedens)
 Ptiloris paradiseus
 Viktorijos rojaus paukštis (Ptiloris victoriae)

Gentis. Pjautuvasnapiai rojaus paukščiai (Epimachus)
 Plačiauodegis pjautuvasnapis rojaus paukštis (Epimachus fastuosus)
 Rudasis pjautuvasnapis rojaus paukštis (Epimachus meyeri)
 Rudauodegis pjautuvasnapis rojaus paukštis (Epimachus albertisi)
 Šviesiasnapis rojaus paukštis (Epimachus bruijnii)

Gentis. Pjautuvauodegiai rojaus paukščiai (Cicinnurus)
 Didingasis rojaus paukštis (Cicinnurus magnificus)
 Vilsono rojaus paukštis (Cicinnurus respublica)
 Karališkasis rojaus paukštis (Cicinnurus regius)

Gentis. Semioptera
 Valacio rojaus paukštis (Semioptera wallacii)

Gentis. Seleucidis
 Dvylikaplunksnis rojaus paukštis (Seleucidis melanoleuca)

Gentis. Tikrieji rojaus paukščiai (Paradisaea)
 Mažasis rojaus paukštis (Paradisaea minor)
 Didysis rojaus paukštis (Paradisaea apoda)
 Ragiana (Paradisaea raggiana)
 Puošnusis rojaus paukštis (Paradisaea decora)
 Raudonasis rojaus paukštis (Paradisaea rubra)
 Imperatoriškasis rojaus paukštis (Paradisaea guilielmi)
 Mėlynasis rojaus paukštis (Paradisaea rudolphi)